KOMMISSIONEN FOR DE EUROPÆISKE FÆLLESSKABER 
Bruxelles, den 25.07.1996 
KOM(96) 397 endelig udg. 
MEDDELELSE FRA KOMMISSIONEN TIL RÅDET 
Program for foranstaltningerne til fremme af forbruget i Fællesskabet 
og udvidelse af markederne for mælk og mejeriprodukter i mejeriåret 1996/97 

Sammanfatning 
1. I Rådets forordning (EØF) nr. 2073/92 om fremme af forbruget i Fællesskabet og 
udvidelse af markederne for mælk og mejeriprodukter er det fastsat, at 
Kommissionen hvert år meddeler Rådet et program for de foranstaltninger, den 
påtænker at træffe i løbet af det følgende mejeriår. 
2. I Kommissionens forordning (EF) nr. 3582/93 om gennemførelsesbestemmelser 
til forordning (EØF) nr. 2073/92 er det fastsat, at dette program bl.a. skal 
indeholde en angivelse af et eller flere emner, som de valgte foranstaltninger skal 
koncentreres om, en fordeling af det beløb, der er til rådighed til finansiering af 
foranstaltningerne, samt en tidsplan for procedurerne for behandling og udvælgelse 
af de finansieringsansøgninger, der indgives til Kommissionen. 
3. Denne meddelelse indeholder programmet for mejeriåret 1996/97. 
4. Ligesom de foregående mejeriår har Kommissionen valgt at begrænse 
finansieringen til generiske foranstaltninger for mælk og/eller alle mejeriprodukter. 
Emnerne for programmet er hovedsagelig produktets ernæringsmæssige 
egenskaber og dets tidssvarende karakter. De valgte foranstaltninger er således 
dem, der er nævnt i artikel 1, stk. 2, litra a) og c), i forordning (EØF) nr. 2073/92. 
Med hensyn til fordelingen af de beløb, der er til rådighed til finansiering af de 
foreslåede foranstaltninger, har Kommissionen valgt en løsning, der er baseret på 
de tidligere års erfaringer, navnlig evalueringen af resultaterne af de programmer, 
der blev gennemført i mejeriåret 1994/95. 
Endelig præciserer Kommissionen de prioriteringsregler, der kan anvendes for 
ansøgningerne 
MEDDELELSE FRA KOMMISSIONEN TIL RÅDET 
Program for foranstaltningerne til fremme af forbruget i Fællesskabet 
og udvidelse af markederne for mælk og mejeriprodukter i mejeriåret 1996/97 
I. MEDDELELSENS FORMÅL 
1. I artikel 1, stk. 2, i Rådets forordning (EØF) nr. 2073/921 er der en udtømmende 
opregning af de foranstaltninger, Kommissionen kan vedtage med henblik på at 
fremme forbruget af mælk og mejeriprodukter i Fællesskabet og udvide 
markederne for disse produkter. 
2. Ifølge artikel 2 i nævnte forordning skal Kommissionen inden den 1. april 
meddele Rådet et program for de foranstaltninger, den påtænker at træffe i løbet 
af det følgende mejeriår. 
3. Ifølge artikel 2 i Kommissionens forordning (EF) nr. 3582/932 skal programmet 
bl.a. indeholde en angivelse af en eller flere foranstaltninger, som er udvalgt 
blandt dem, der er opregnet i ovennævnte rådsforordning, en angivelse af de 
emner, der omfattes af de valgte foranstaltninger, en fordeling af det beløb, der 
er til rådighed til finansiering af disse, og en tidsplan for procedurerne for 
behandling og udvælgelse af finansieringsansøgningerne. 
4. Denne meddelelse omfatter fire dele: 
et resume af resultaterne fra de foregående mejeriår 
strategien for mejeriåret 1996/97 
forslagenes udformning 
proceduren for behandling og udvælgelse af finansieringsansøgningerne. 
II. RESUME AF RESULTATERNE FRA MEJERIÅRET 1994/95 
De seneste rapporter gælder 1994/95-fremstødet, eftersom 1995/96-foranstaltningerne først 
er begyndt i maj/juni 1996. 
1 1994/95 udnyttede fem lande (Tyskland, Irland, Grækenland, Italien og Det Forenede 
Kongerige) de traditionelle medier, presse og fjernsyn. I Det Forenede Kongerige feks. 
blev der gennemført en succesfuld kampagne, der omfattede to reklamespot, og som i 
øvrigt udnyttede pressen som medium. Mælkeforbruget steg 8% hos børn mellem 0 og 
2 år og med 5% hos børn mellem 2 og 4 år. For de kommende to år forventes der ifølge 
1 EFT nr. L 215 af 30.7.1992, s. 67. 
2 EFT nr. L 326 af 28.12.1993, s. 23. 
en økonometrisk analyse et yderlige salg på 7,4 mio. liter mælk. Endvidere er kendskabet 
til mælkens positive egenskaber blevet øget væsentlig. 
I tre lande (Belgien, Frankrig og Danmark) blev der gennemført sportsarrangementer. 
Evalueringerne viser, at disse aktiviteter er godt middel til at henlede de unges 
opmærksomhed på mælk. Arrangementerne placerer produktet i et sportsmiljø, som 
engagerer de unge, og samtidig formidler arrangementerne et positivt budskab om 
mælkens egenskaber. Der har således kunnet etableres flere tusinde direkte kontakter. 
Arrangementerne har endvidere foranlediget et biprodukt i flere dagblade og i fjernsynet. 
Der blev arrangeret integrerede fremstød i Portugal og Spanien. Reklamekampagnerne har 
uden tvivl spillet en rolle for forbruget af pasteuriseret mælk, som f.eks. i Spanien var på 
23% i de ni første måneder af 1995. Kampagnerne omfattede reklamer, PR-virksomhed 
og forskellige aktiviteter. Ugen "mælk og sundhed", der blev arrangeret i Spanien, 
samlede 84 000 potentielle forbrugere. I Portugal var et af de tre hovedfelter for indsatsen 
en "mælkekaravane", som aflagde besøg på 31 strande og gav et resultat i form af 44 500 
direkte kontakter. 
De videnskabelige oplysninger, der er stillet til rådighed for alle medlemsstaterne af 
CERIN i Frankrig, konsulteres i stigende omfang. Databanken, der ajourføres daglig, er 
et veritabelt redskab for oplysninger om videnskabelige anliggender. 
III. STRATEGI FOR MEJERIÅRET 1996/97 
1996/97-fremstødet bør indgå i en samlet strategi, der bygger på erfaringerne fra de 
foregående år. 
Som led i 1995/96-fremstødet er der otte forskellige programtyper under gennemførelse 
i de femten medlemsstater med det formål at udvikle forbruget af mælk og 
mejeriprodukter, og målgruppen er især de unge mellem 15 og 25 år. For syv 
medlemsstater (Frankrig, Irland, Tyskland, Belgien, Spanien, Nederlandene og Det 
Forenede Kongerige) er 1995/96-fremstødet en videreførelse og en udvikling af 
1994/95-foranstaltningerne. To nye medlemsstater (Sverige og Finland) har samordnet 
deres planer. 
Fem typer af programmer sigter især på unge på indtil 25 år: 
1. Ungdomspressen: Tyskland og Østrig (understøttet af en "mælkens dag") 
2. Fjernsyn - reklamespot: Irland, Grækenland og Det Forenede Kongerige 
3. Presse og fjernsyn - (traditionel reklame): Danmark 
4. Aktiviteter- ungdomskonkurrencer og aktiviteter for unge, især 
sponsorvirksomhed inden for sport: Belgien, Frankrig, Italien og 
Portugal (sidstnævnte to lande har udbygget programmet med 
udnyttelse af medierne) 
5. Presse, video, brochurer og plakater - reklamer i fagpressen (sundhed) og 
ungdomspressen, materiale til 
uddeling i skoler, helsecentre og 
sportscentre: Finland og Sverige. 
To typer af programmer er centreret om formidling af oplysninger om næringsindhold, 
hvor der gøres rede for mælkens egenskaber: 
6. Information og undervisning med sigte på to aldersgrupper: Nederlandene (12-20 
og 35-49 år) 
7. Videnskabelig information i forudgående led: Frankrig og Belgien. 
En ottende type udgør et integreret fremstød (reklame, information og PR-virksomhed): 
8. Integreret fremstød: Spanien og Luxembourg. 
Disse programmer, som Fællesskabet finansierer 100%, gennemføres i de fleste tilfælde 
parallelt med nationale fremstød, der finansieres med "tvungne bidrag", som har afløst 
medansvarsfonden. I nogle medlemsstater (Spanien, Portugal, Italien og Grækenland) 
findes der dog ikke sådanne bidrag; derfor er det nødvendigt, at der i disse lande 
gennemføres mere markedsnære foranstaltninger, hvorimod foranstaltningerne i andre 
medlemsstater kan være rettet mod forudgående led og formidle budskaber af især 
ernæringsmæssig art. Her må der dog udvises stor forsigtighed, så der ikke udbredes 
budskaber, som ikke har videnskabeligt grundlag. 
Det er således klart, at der ikke kan gennemføres et enkelt fremstød i hele Fællesskabet, 
uanset at det ville være af indlysende økonomisk interesse. Der bør derfor udarbejdes en 
flerstrenget strategi, hvor der tages hensyn til de enkelte geografiske forbrugsområders 
særlige kendetegn. 
Ligesom for de foregående år skal de valgte foranstaltninger for mejeriåret 1996/97 indgå 
blandt dem, der er nævnt i artikel 1, stk. 2, litra a) og c), i forordning (EØF) nr. 2073/92. 
1. Mål 
Det samlede forbrug af mælk og mejeriprodukter i De Tolv, målt i sødmælksækvi val enter, 
udgjorde i 1994 fra 161 kg pr. indbygger i Portugal til 405 kg pr. indbygger i Danmark. 
Det må dog nævnes, at forbruget af mejeriprodukter, målt i sødmælksækvivalenter, 
generelt faldt i Fællesskabet fra 1990 til 1994; der var dog tale om en stigning i 
Tyskland, Grækenland, Spanien og Portugal og om uændret forbrug i Belgien og 
Luxembourg. 
For navnlig flydende mælk bør man nævne den mere end mærkbare nedgang i forbruget 
pr. indbygger pr. år, der har gjort sig gældende i de tre nye medlemsstater i de seneste 
ti år, især i perioden fra 1985 til 1990. 
Hovedsigtet bliver at øge den samlede gennemsnitlige forbrug. Det drejer sig således om 
at bremse nedgangen i medlemsstaterne med stort forbrug og at fremme stigningen i 
medlemsstaterne med lavt forbrug. I betragtning af de pågældende markeders særlige 
kendetegn kan disse mål nås, ved at der lægges vægt på det ene eller det andet af 
mejeriprodukternes positive aspekter, navnlig deres næringsværdi. 
2. Målgrupper 
Der vil først og fremmest blive sigtet på det markedssegment, som udgøres af unge på 
indtil 25 år (uanset indkomstgruppe). Det er vigtigt, at forbruget af mælk ikke længere 
bliver oplevet som noget påtvunget, men at mælken vælges frit at disse unge, som socialt 
set er en forholdsvis ensartet gruppe. 
Sekundært vil der blive sigtet på bestemte segmenter, der udgøres af befolkningsgrupper, 
som anses at repræsentere grupper med store ernæringsrisici (gravide, større børn, ældre 
mennesker og grupper af fremmede); for disse vil næringsværdien være et relevant 
argument (calcium og vitaminer). 
3. Emner 
Ligesom i 1994/95 og 1995/96 skal de programmer, som udvælges, mindst gælde et at 
følgende to emner: 
ernæringen: mælk og/eller mejeriprodukter er sunde levnedsmidler, hvis 
anvendelse opfylder behovet for calcium og vitaminer; en utilstrækkelig forekomst 
i kosten af disse kan medføre alvorlige mangelsygdomme 
det moderne produkt og nydelsen: mælk og/eller mejeriprodukter er fortrinligt 
tilpasset nutidens forbrugsmønster, samtidig med at der er tale om rene og 
naturlige produkter; desuden kan de give behagelige sanseindtryk, som falder i 
tråd med nutidens værdier og smag. 
Udvidelsen til mejeriprodukter kan accepteres, hvis disse ikke specificeres: emnet er 
flydende mælk og/eller alle mejeriprodukter. 
IV. OVERVÅGNING 
Da det drejer sig om en indirekte foranstaltning, er det nationale organ, som kontrakten 
indgås med, ansvarligt for overvågningen af de foranstaltninger, der er fastsat i 
programmerne (artikel 7 og 8 i forordning (EF) nr. 3582/93). I dette øjemed modtager det 
kompetente organ med henblik på betaling kvartalsvise fakturaer, der ledsages af bilag 
og en foreløbig rapport om kontraktens gennemførelse, og det modtager en anmodning 
om saldoudbetaling, der ledsages af bilag og en oversigt over gennemførelsen, ligesom 
der vedlægges en rapport med evaluering af de opnåede resultater. Det kompetente organ 
træffer de fornødne foranstaltninger for at kontrollere, at de modtagne oplysninger og 
bilag er korrekte, og at alle forpligtelserne i henhold til kontrakten er opfyldt, især ved 
teknisk, administrativ og regnskabsmæssig kontrol hos kontrahenterne og deres eventuelle 
partnere. 
Kommissionens tjenestegrene foretager eventuelt regnskabskontrol og kontrol på stedet 
hos kontrahenterne og deres eventuelle partnere. 
V. BUDGETMIDLER FOR MEJERIÅRET 1996/97 
I 1995/96 blev det samlede budget på 9 075 822 ECU anvendt således: 
Traditionelle medier 67,3% heraf 
TV 28% 
Presse 29,6% 
Radio 2,9% 
Reklamer 6,8% 
Materiel af forskellig 
art 8,1% heraf 
Trykt materiale 5,8% 
Audiovisuelt materiale 1,6% 
Udstillinger 0,7% 
Sponsorvirksomhed 
inden for 16,3% 
sport/aktiviteter3 
Personale 
Generalomkostninger 6,3% 
2% 
Tallene viser, at anvisningerne i punkt II 3 i Kommissionens meddelelse for mejeriåret 
1995/964 i vid udstrækning er blevet fulgt. Hvis der opføres en bevilling på 9 mio. ECU 
til salgsfremstød i mejerisektoren på 1997-budgettet, bør kapitlet "personale" i 1996/97 
reduceres yderligere (højst 5%), så der bliver flere penge til andre midler. Evalueringerne 
af de foregående fremstød viser meget gunstige resultater for sponsorvirksomhed inden 
for sport/andre aktiviteter. Det er derfor ønskeligt, at dette kapitel far flere penge i det 
nye år, så andelen kommer op på 20%. Ligeledes bør kapitlet "medier" nå op på en 
tildeling på 70%. Det bør her understreges, at det ifølge erfaringen er nødvendigt 
Aktiviteterne omfatter: "mælkens dag", seminarer, foranstaltninger på salgssteder mv. 
EFT nr. C 173 af 8.7.1995, s. 5. 
fremover at udelukke finansiering af reklame eller salgsfremme, der er knyttet til salg ved 
korrespondance og/eller via radio- eller fjemsynskanaler. Ligeledes bør man være varsom 
med salgsfremmende foranstaltninger på salgssteder, for at bestemte varemærker ikke far 
fortrinsstilling. 
VI. FORSLAGENES UDFORMNING 
Forslagene skal navnlig omfatte følgende afsnit: 
1) Strategien, herunder målene, endvidere målgrupperne og de midler, der foreslås 
med henblik på, at indsatsen kommer til at indgå i den samlede strategi, der er 
beskrevet i afsnit II ovenfor. 
2) En forudgående undersøgelse af det foreslåede programs cost/effectiveness (jf. 
bilaget til denne meddelelse) og et system, hvorved programresultaterne 
efterfølgende kan vurderes, jf. følgende skema: 
AFSLUTTENDE RAPPORT 
1. Konstateringer 
Udvikling: 
i forbruget 
i forbrugernes adfærd og i kendskabet til produktet siden 
fremstødets iværksættelse 
2. Analyse 
De opnåede kvalitative og kvantitative resultater af de enkelte 
foranstaltninger, der er blevet iværksat: 
virkningen af tv-reklamer 
virkningen af reklamer i pressen 
virkning af sponsorvirksomhed 
virkning af PR-virksomhed 
virkningen af andre foranstaltninger 
I analysen af virkningerne skal der redegøres for eventuelle svagheder, der 
er konstateret i forbindelse med bestemte foranstaltninger, samt for 
eventuelle forvaltningsproblemer. 
3. Kommentarer og konklusion 
3) Tilsagn om kun at formidle positive budskaber og at afstå fra enhver 
sammenlignende reklame. 
4) Tilsagn om ikke at anvende reklamebudskaber, der er knyttet til salg af produkter 
ved korrespondance og/eller via radio- eller fjemsynskanaler (fjernsalg). 
5) Tilsagn om at forelægge en rapport med evaluering af programmets resultater, 
udarbejdet af et uafhængigt organ på grundlag af navnlig de skema, der er 
nrxetillat i mimlrt O nuftnfnr opstillet i punkt 2 ovenfor 
De foreslåede foranstaltninger skal naturligvis være i overensstemmelse med artikel 3, stk. 
2, i forordning (EF) nr. 3582/93. 
VH. PROCEDURE FOR BEHANDLING OG UDVÆLGELSE AF ANSØGNINGER 
1. Senest den 30. september 1996 skal forslagene være indgivet til de kompetente 
organer i tre eksemplarer med et resume på engelsk, fransk eller tysk og med 
budgettet opstillet i ECU. 
2. Senest den 30. oktober 1996 sendes alle forslagene til Kommissionen i to 
eksemplarer, ledsaget af en begrundet udtalelse fra det kompetente organ; 
udtalelsen skal omfatte en klassificering af forslagene efter prioritering. 
3. Kommissionen opstiller listen over de udvalgte foranstaltninger og giver 
medlemsstaterne meddelelse herom. Der gives fortrinsstilling til følgende: 
foranstaltninger, som fremhæver mælks og mejeriprodukters positive 
aspekter ("kvaliteter") 
foranstaltninger, som udviser den vejledende udgiftsligevægt, der er nævnt 
i afsnit V, ovenfor, navnlig en medieandel på mindst 70%, en andel til 
"sponsorvirksomhed inden for sport/aktiviteter" på 20% og en andel til 
personale på højst 5% 
foranstaltninger, der er begrundede ud fra evalueringsrapporten for de 
foregående år, hvis den pågældende allerede har deltaget i sådanne 
fremstød. 
Endvidere tages der hensyn til de prioriteringskriterier, der er nævnt i artikel 5, 
stk. 3, i forordning (EF) nr. 3582/93. 
Vin. KONKLUSION 
I de to første år, hvor forordning (EF) nr. 3582/93 er blevet anvendt, har der kunnet 
udvikles programmer, som har været så forskelligartede, at de har kunnet ligge tæt op ad 
de specifikke forbrugerinteresser. Kommissionen agter at videreføre indsatsen i samme 
retning i 1996/97. Den vil bestræbe sig på blandt de forslag, den får forelagt, at udvælge 
dem, der viser det bedste cost/effectiveness-forhold og den bedste synergi, så EF-
markedet for mælk og mejeriprodukter kan blive konsolideret varigt. 
BILAG 
OPLYSNINGER OM COST/EFFECTIVENESS 
1. Specifikke mål, der kan opgøres i tal; målgrupper 
Specifikke mål: forbindelse med den generelle målsætning 
Målgrupper: der skelnes eventuelt mellem mål, og de endelige modtagere 
af EF-budgetmidlerne samt formidlerleddene angives nærmere. 
2. Foranstaltningens baggrund 
Behovet for midler fra EF-budgettet 
Den valgte form for indsats 
* fordele i forhold til alternative foranstaltninger (sammenligning af 
fordele) 
* analyse af tilsvarende foranstaltninger, der eventuelt gennemføres 
på EF-plan eller nationalt plan 
De vigtigste usikkerhedsfaktorer, som kan påvirke foranstaltningens 
specifikke resultater. 
3. Overvågning og evaluering af foranstaltningen 
Indikatorer for effektivitet 
* indikatorer for output (måling af indsatsen) 
* indikatorer for virkning set i forhold til de enkelte mål 
De nærmere betingelser for den planlagte evaluering og dennes hyppighed 
Vurdering af de opnåede resultater. 
ISSN 0254-1459 
KOM(96) 397 endelig udg. 
DOKUMENTER 
DA 03 10 
Katalognummer : CB-CO-96-391-DA-C 
ISBN 92-78-07465-9 
Kontoret for De Europæiske FsUesskàbers Officielle Publikationer 
L-2985 Luxembourg 
10